Depressie: die vloekwoord
Die koe�l is toe nie deur die kerk nie, maar in my jean se sak. Ag maande het dit gevat om die ses weggesteekte koe�ls te vind en nou is een verwyder van die wegsteekplek in die holte van �n ghriesblik se deksel bo in een van die rakke van �n kas in die garage. Ver buite bereik van die oog of die hand.
Eintlik is dit ironies dat mens altyd eers op die moeilikste plekke soek vir �n ding. Wie sal nou tog iets onder jou neus wegsteek? �n Mens verwag soortvan om bo in die holte van die garagemuur, waar die balke rus, te soek, want daar is mos nie �n plafon nie en dit skep �n lekker donker en diep wegsteekplek. In �n kas binne jou bereik? Nooit gedink nie.
Gelukkig is die rewolwer in die kluis heelwat makliker bereikbaar. Dis net vir kluis oopsluit en rewolwer vat. Verkieslik op �n dag wat niemand anders die kluis sal oopsluit en sal agterkom die rewolwer is weg nie.
Al wat nou nog kort in die resep is die regte tyd by die regte plek. Niks sal my dan meer kan keer nie. �n Mens kan mos net so lank uitstel. Van uitstel kom nie afstel nie, maar iets in jou dood elke dag stukkie vir stukkie. Vra my ek weet.
Waar het alles begin verkeerd loop? Nou vra jy my vas. Of dit een spesifieke gebeurtenis is of �n sameloop van omstandighede kan ek regtig nie s� nie. Eintlik maak dit nie saak nie, dis tog gedane sake. Voorsorg is blykbaar beter as nasorg, maar wat as jy nie geweet het jy moet voorsorg tref nie. Wat kan �n mens dan nog red? Niks gaan tog ooit weer dieselfde wees nie.
Verlede Vrydag het alles amper tot �n einde gekom. Dit sou �n welkome oplossing en baie verligting bring. Die ongeluk was ongelukkig nie erg genoeg nie.
Nou moet die regte geleentheid hom net voordoen om ons plan te kan uitvoer. Ver weg van alles en almal waar niemand ons kan sien of keer nie. Dit sal die einde van die slegte en die begin van �n nuwe skoon begin wees. Beter vir alles en almal, veral vir my. Met die ding kan ek nie langer saamleef nie. Die groot D moet as �n vloekwoord verklaar word. Ek sal �n beter mens wees wat kan leef en laat leef as ek ontslae kan raak van die groot D.